Amanzi Abhubhisa Izwe—Ingabe Asazolibhubhisa Futhi?
Ungathanda ukufunda lesi sihloko ngalolu limi: %%?
Abantu abaningi baye baziphindiselele kumuntu obaphathe kabi, bamphathe kabi naye. Kodwa uJesu wasifundisa ukuthi kufanele sibaxolele abenza izinto ezimbi kithina. (Mathewu 6:12) Kufanele senzenjani uma umuntu esiphatha kabi kaningi? Kufanele simxolele kangaki?—
Ziningi lezo zikhathi! Ngeke size siwakhumbule amaphutha noma izinto ezimbi eziningi kangako umuntu asenze zona, angithi? Futhi yilokho uJesu ayekusho: Akufanele sizame ukukhumbula ukuthi zingaki izinto ezimbi abanye abasenze zona. Uma bexolisa, kufanele sibaxolele.
Kwake kwaba khona inkosi elungile. Yayinomusa kakhulu. Yayize iziboleke nemali izinceku zayo uma zidinga usizo. Kodwa ngolunye usuku inkosi yafuna ukuba izinceku eziyikweletayo ziyikhokhele. Kwabe sekulethwa inceku eyayikweleta inkosi izinhlamvu zemali eziyizigidi ezingu-60. Imali eningi leyo!
Kwenzekani lapho inceku incenga inkosi ukuba iyimele ize ikhokhe?
Kodwa le nceku yase iyisebenzise yonke imali yenkosi futhi ingasakwazi ukukhokhela inkosi. Ngakho inkosi yathi mayidayiswe. Inkosi yathi makudayiswe nenkosikazi yale nceku kanye nezingane zayo, nakho konke eyayinakho. Imali etholakele lapho bedayiswa yayizokhokhelwa ngayo-ke inkosi. Ucabanga ukuthi yazizwa kanjani le nceku?—
Le ndoda yayingenamusa, yayingafani nenkosi. Yayiyifuna ngaleso sikhathi imali yayo. Futhi ngenxa yokuthi le nceku yahluleka ukuyikhokha, yayifaka ejele. Ezinye izinceku zakubona konke lokhu, zangakuthanda. Zayidabukela inceku eyayisejele. Zabe seziyotshela inkosi ngokwakwenzekile.
Uyokwenzenjani uma umuntu ecela ukuba umxolele?
Ngakho uma umuntu ekuphatha kabi abese ethi uyaxolisa, uyokwenzenjani? Uyomxolela?— Uma ekuphatha kabi kaningi? Usayomxolela?—